b'\n_START_ARTICLE_\nCeli del\n_START_PARAGRAPH_\nC\xc3\xa9li d\xc3\xa9l ali sp\xc3\xb3dnji c\xc3\xa9li d\xc3\xa9l je v matematiki funkcija, ki vsakemu realnemu \xc5\xa1tevilu x priredi najve\xc4\x8dje celo \xc5\xa1tevilo manj\xc5\xa1e ali enako x. Na primer [2,9] = 2, [\xe2\x88\x922] = \xe2\x88\x922 in [\xe2\x88\x922,3] = \xe2\x88\x923. Pri ozna\xc4\x8devanju funkcije se po navadi uporablja oglate oklepaje [x], ali v obliki \\lfloor x \\rfloor. Funkcijo v tuji literaturi ozna\xc4\x8dujejo tudi kot floor(x). Funkcija se imenuje tudi Gaussov oklepaj. Angle\xc5\xa1ko ime\xc2\xa0\xc2\xbbfloor\xc2\xab\xc2\xa0in znak je skoval kanadski matematik in ra\xc4\x8dunalnikar Kenneth Eugene Iverson. Funkcija x\xe2\x88\x92[x], ki se jo zapi\xc5\xa1e tudi kot x\xc2\xa0mod\xc2\xa01 ali kot (x), se imenuje decimalni del ali ulomljeni del x. Vsak ulomek x \xe2\x89\xa5 0 se lahko zapi\xc5\xa1e kot pravi ulomek, kot vsoto celega \xc5\xa1tevila in pravega ulomka. Celi del in decimalni del v tem smislu veljata za vse realne vrednosti._NEWLINE_Graf celega dela je zgled stopni\xc4\x8daste funkcije.\n_START_SECTION_\nOperator (int) v C\n_START_PARAGRAPH_\nC in sorodni programski jeziki lahko s pretvorbo tipov spreminjajo vrednost s teko\xc4\x8do vejico v celo\xc5\xa1tevilsko s predpono (int). Ta operacija je me\xc5\xa1anica celega in spodnjega celega dela: za pozitivni x ali 0 vrne celi del [x], in za negativni x vrne spodnji celi del(x)._NEWLINE_Kakor celi in spodnji celi del tudi ta operacija ni zvezna. Zaradi tega lahko pove\xc4\x8da napake pri zaokro\xc5\xbeevanju s tragi\xc4\x8dnimi posledicami. Na primer (int)(0.6/0.2) vrne 2 v ve\xc4\x8dini izvedb C-ja, \xc4\x8detudi je 0,6/0,2 = 3. Razlog je v tem, ker ra\xc4\x8dunalnik deluje znotraj v dvoji\xc5\xa1kem sistemu, in je nemogo\xc4\x8de predstaviti \xc5\xa1tevili 0,6 in 0,2 s kon\xc4\x8dnim dvoji\xc5\xa1kim znakovnim nizom. Zaradi tega se pojavljajo napake pri zaokro\xc5\xbeevanju in kon\xc4\x8dna vrednost se izra\xc4\x8duna kot 2,999999999999999555910790149937, in kar bo operator (int) veselo pretvoril v 2. Posixova funkcija floor(x) ima sorodne probleme. Zaradi teh te\xc5\xbeav ve\xc4\x8dina sodobnih ra\xc4\x8dunal notranje uporablja deseti\xc5\xa1ki sistem.'